
      Comisia pentru politică economică,                                                                               Bucureşti,

·              reformă şi privatizare 
                                                                                                       Nr.21/ 423/20.10.2004


RAPORT

· asupra proiectului de Lege pentru aprobarea Ordonanţei de urgenţă a Guvernului nr.70/2004 privind instituirea unor măsuri post privatizare la Societatea Comercială ''Automobile Dacia '' -S.A.

· În conformitate cu prevederile art.89 şi 107 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr.23/2003, Comisia pentru politică economică, reformă şi privatizare a fost sesizată, spre dezbatere şi avizare în fond cu proiectul de Lege pentru aprobarea Ordonanţei de urgenţă a Guvernului nr.70/2004 privind instituirea unor măsuri post privatizare la Societatea Comercială '' Automobile Dacia '' - S.A., trimis cu adresa nr. PL 612/13.10.2004.

· Proiectul de lege a fost adoptat de Senat în şedinţa din 11 octombrie 2004, cu respectarea prevederilor articolului 76 alineatul (2) din Constituţia României, republicată.

· La întocmirea prezentului raport, Comisia a avut în vedere:

· Avizul nr.1580/24.09.2004 al Consiliului Legislativ;

· Avizul nr. 177/20.10.2004 al Comisiei pentru industrii şi servicii.

· Proiectul de Lege are ca obiect  mandatarea Autorităţii pentru Valorificarea Activelor Statului pentru iniţierea, negocierea şi încheierea unui act adiţional de modificare şi completare a contractului de vânzare-cumpărare de acţiuni încheiat cu cumpărătorul Societăţii Comerciale ''Automobile Dacia''- S.A., precum şi participarea acesteia la toate procesele şi cererile cu care sunt şi vor fi investite instanţele judecătoreşti având ca obiect pretenţiile rezultate din executarea mandatului şi care sunt generate de respectivul litigiu.

· În raport de obiectul şi conţinutul său, proiectul de Lege face parte din categoria legilor ordinare, potrivit prevederilor art.73 alin.(1) din Constituţie.

Camera Deputaţilor este Cameră decizională.

· Potrivit prevederilor art.60 din regulamentul Camerei Deputaţilor, membrii Comisiei au examinat acest proiect de Lege în şedinţa din data de 20 octombrie 2004.

· La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii:

· Autorităţii pentru Valorificarea Activelor Statului:

· domnul Stănescu Bogdan - director

· doamna Constantinescu M.   - consilier juridic

La lucrări, au fost prezenţi 28 deputaţi din totalul de 30 de membrii ai Comisiei.
În urma dezbaterii, Comisia a hotărât, cu unanimitate de voturi, ca proiectul de Lege pentru aprobarea Ordonanţei de urgenţă a Guvernului nr.70/2004 privind instituirea unor măsuri post privatizare la Societatea Comercială '' Automobile Dacia '' - S.A., Camera Deputaţilor fiind Cameră decizională (PLx 612/2004), să fie supus spre dezbatere şi adoptare plenului Camerei Deputaţilor, în forma adoptată de Senat.
PREŞEDINTE,

Dan Radu RUŞANU

                                                                                     SECRETAR,

                                                                                       Iuliu Vida                                                            
                                                                                                                                                                           Expert parlamentar,

                                                                                                                                                                                                        Segărceanu Graziella

                                    C ă t r e,

BIROUL  PERMANENT  AL

CAMEREI  DEPUTAŢILOR
 Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr.70/2004 privind instituirea unor măsuri post privatizare la Societatea Comercială '' Automobile Dacia '' - S.A., trimis cu adresa nr. PL 612/13.10.2004.

PREŞEDINTE,

                                                                          Dan Radu RUŞANU

